rejauldu/bengali-wikipedia huggingface dataset:
কাশীপুর উদ্যানবাটী বা রামকৃষ্ণ মঠ, কাশীপুর হল রামকৃষ্ণ মঠ ও মিশনের একটি শাখাকেন্দ্র। এই কেন্দ্রটি উত্তর কলকাতার কাশীপুর অঞ্চলে অবস্থিত। রামকৃষ্ণ পরমহংস ১৮৮৫ সালের ১১ ডিসেম্বর থেকে ১৮৮৬ সালের ১৬ অগস্ট তার প্রয়াণ পর্যন্ত কাশীপুর উদ্যানবাটীতে বাস করেছিলেন। এই মঠের বাগানে একটি আমগাছের তলায় দাঁড়িয়ে ১৮৮৬ সালের ১ জানুয়ারি তিনি তার গৃহস্থ শিষ্যদের আশীর্বাদ করেছিলেন। এই ঘটনার স্মরণে প্রতি বছর ১ জানুয়ারি কল্পতরু উৎসব পালিত হয়।Belur Math Pilgrimage, Swami Ashutoshananda, Sri Ramakrishna Math, Mylapore, Chennai, p. 87-90  কাশীপুর উদ্যানবাটী একটি দোতলা বাড়ি। দোতলায় যে ঘরটিতে রামকৃষ্ণ পরমহংস থাকতেন, সেটি এখন এই বাড়ির প্রধান উপাসনালয়। একতলায় দ্বিতীয় একটি উপাসনালয় এবং সারদা দেবীর পৃথক মন্দির রয়েছে। রামকৃষ্ণ সংঘে কাশীপুর উদ্যানবাটী বিশেষ গুরুত্বপূর্ণ একটি মঠ। কারণ, এই বাড়িতেই রামকৃষ্ণ পরমহংস তার সন্ন্যাসী শিষ্যদের সন্ন্যাস গ্রহণ ও সংঘবদ্ধভাবে জনসেবার কাজে উদ্বুদ্ধ করেছিলেন, যা বাস্তবায়িত করতে পরবর্তীকালে স্বামী বিবেকানন্দ রামকৃষ্ণ মঠ ও মিশন প্রতিষ্ঠা করেন।হিন্দু ধর্মাবলম্বীদের কাছে এই উদ্যানবাটী একটি তীর্থস্থানের মর্যাদা পায়।   বিবরণ  কাশীপুর উদ্যানবাটী ছিল বিশিষ্ট জমিদার রানি কাত্যায়নীর জামাই গোপাল লাল ঘোষের সম্পত্তি। রামকৃষ্ণ পরমহংসের ভক্তগণ তার কাছ থেকে মাসিক ৮০ টাকা ভাড়ায় প্রথমে ছয় মাস ও পরে আরও তিন মাসের জন্য বাড়িটি ভাড়া নিয়েছিলেন। উদ্যানবাটীর মোট এলাকার আয়তন ছিল ১১ বিঘার কিছু বেশি।কাশীপুর উদ্যানবাটী, শ্রীরামকৃষ্ণ মঠ, কাশীপুর, কলকাতা, পৃ. ২  বাগানটি চার দিকে পাঁচিল দিয়ে ঘেরা। উত্তর সীমানার কাছে কয়েকটি ঘর রান্নাঘর ও ভাণ্ডারঘর হিসেবে ব্যবহৃত হত। এই ঘরগুলির সামনেই মূল দোতলা বাড়িটি অবস্থিত। এই বাড়ির নিচে চারখানি ও উপরে দুখানি ঘর আছে। উপরের বড়ো ঘরটিতে রামকৃষ্ণ পরমহংস থাকতেন। ছোটো ঘরটি তার স্নান ইত্যাদির জন্য ব্যবহৃত হত। বড়ো ঘরটি এখন মঠের প্রধান উপাসনালয়। বড়ো ঘরটির ঠিক নিচে একতলায় একটি হল ঘর আছে। এটি ছিল ভক্তদের বসার ঘর। এখন এটি মঠের দ্বিতীয় উপাসনালয়। এই ঘরের উত্তরে একটি সিঁড়ির ঘর আছে। তার পাশে পূর্বদিকের ঘরটিতে সারদা দেবী থাকতেন। এই ঘরটি এখন সারদা দেবীর মন্দির। হল ঘরের দক্ষিণের ঘরটিতে সেবকরা থাকতেন। এটি এখন একটি ক্ষুদ্র সংগ্রহালয়।কাশীপুর উদ্যানবাটী, শ্রীরামকৃষ্ণ মঠ, কাশীপুর, কলকাতা, পৃ. ২-৪  মূল বাড়ির পূর্বে ও পশ্চিমে সিঁড়ি আছে। বাড়িকে চার দিক দিয়ে ঘিরে আছে গোলাকার পথ। বাগানের দক্ষিণ-পশ্চিম কোণে উদ্যানবাটীর প্রধান ফটকটি অবস্থিত। এগুলি ছাড়াও বাগানে একটি ডোবা ও একটি বড়ো পুকুর ছিল। বাগানে আম, পনস, লিচু ইত্যাদি নানা ফলের গাছও আছে। বাগানের দক্ষিণ-পশ্চিম কোণে বড়ো পুকুরটির পাশে একটি খেজুর গাছ ছিল। কথিত আছে, রামকৃষ্ণ পরমহংস অলৌকিক উপায়ে এই গাছে তলা থেকে একটি সাপতে তাড়িয়ে দিয়েছিলেন। এই গাছটির অবশিষ্টাংশ এখন মঠের অফিসঘরে রক্ষিত আছে।কাশীপুর উদ্যানবাটী, শ্রীরামকৃষ্ণ মঠ, কাশীপুর, কলকাতা, পৃ. ৪   পাদটীকা   বিষয়শ্রেণী:রামকৃষ্ণ মিশন বিষয়শ্রেণী:কলকাতার হিন্দু মঠ
রজনীকান্ত মাইতি (? - সেপ্টেম্বর ২৯, ১৯৪২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব। ভারত ছাড়ো আন্দোলনে যোগদান করেন। তিনি ১৯ সেপ্টেম্বর, দেউলি গ্রাম থেকে পুলিশের দ্বারা গ্রেপ্তার হয়েছিলেন। ২৯ সেপ্টেম্বর তারিখে তিনি পুলিস গুলিতে আহত হয়ে ঐদিনই মারা যান।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৬১৯,   ২৯ সেপ্টেম্বর, ১৯৪২ ভারত ছাড়ো আন্দোলনে হাজার দশেক গ্রামবাসী থানা ঘেরাও করতে এলে পুলিস হামলা চালায়। ফলে পুলিসের সাথে গ্রামবাসীর সংঘর্ষ ঘটে। এর ফলে পুলিস গুলি চালালে রজনীকান্ত মাইতিসহ ষোল জন শহীদ হন।  তথ্যসূত্র  বিষয়শ্রেণী:১৯৪২-এ মৃত্যু বিষয়শ্রেণী:পশ্চিমবঙ্গের বিপ্লবী বিষয়শ্রেণী:মেদিনীপুরের বিপ্লবী বিষয়শ্রেণী:পশ্চিমবঙ্গের ভারতীয় স্বাধীনতা কর্মী বিষয়শ্রেণী:ভারতের স্বাধীনতা আন্দোলন বিষয়শ্রেণী:ভারতবর্ষের স্বাধীনতা আন্দোলনের শহীদ বিষয়শ্রেণী:বাঙালি বিপ্লবী বিষয়শ্রেণী:ভারতীয় স্বাধীনতা কর্মী বিষয়শ্রেণী:ভারতীয় স্বাধীনতার বিপ্লবী আন্দোলন
থাম্ব|দুই বছর বয়সী রাহিমা বানু, তালিকাভুক্তি অনুসারে "ভ্যারিওলা মেজর" ভাইরাস বাহিত সর্বশেষ গুটিবসন্ত রুগী (১৯৭৫ সাল)। রাহিমা বানু বেগম (জন্ম: ১৯৭২) প্রাকৃতিকভাবে "ভ্যারিওলা মেজর" ভাইরাস দ্বারা  আক্রান্ত  গুটিবসন্ত এর সর্বশেষ তালিকাভুক্ত ব্যক্তি। ভয়ঙ্কর জীবন বিনাশী মারাত্মক যেকোন রোগের মধ্যে এটি অন্যতম।   রোগ  ১৬ অক্টোবর, ১৯৭৫ বানুর তিন বছর বয়সে বিষয়টি নজরদারিতে এসেছিল এবং সে বাংলাদেশের বরিশাল জেলা এর ভোলা দ্বীপ এর কুরালিয়া গ্রামে বসবাস করত। তার ক্ষেত্রে অসুস্থতার সংবাদ দিয়েছিল বিলকিছুন্নেছা নামের একটি আট বছরের মেয়ে, এবং এর জন্যে তাকে ২৫০ টাকা নগদ  অর্থ প্রদান করা হয়েছিল।Image caption of U.S. Centers for Disease Control Public Health Image LibraryC image number 7762 তার টেলিগ্রাম এর মাধ্যমে পাঠান তথ্য  বিশ্ব স্বাস্থ্য সংস্থা'র রোগ নির্মূল করার প্রচারণার প্রধান  ডি. এ. হেন্ডারসন, এর নিকটে পৌছায়। বিশ্ব স্বাস্থ্য সংস্থা দল দ্রুততার সাথে চলে আসে এবং বানু এর দায়িত্ব তাদের হাতে তুলে নিয়ে সম্পূর্ণরূপে সুস্থ করে তোলে এবং ২৪ নভেম্বর ১৯৭৫ তাকে  ভাইরাস এবং বিপদমুক্ত ঘোষণা করা হয়। তার শরীর থেকে (চামড়ার উপরের আবরণ) ভাইরাস এর নমুনা আটলান্টার "সিডিসি" অফিসে সংরক্ষণ করা হয়, যেখানে তারা এধরনের আরও শত শত নমুনা সংরক্ষিত রয়েছে। উত্তমভাবে প্রতিষেধক নিয়েই একমাত্র সবাই এ দ্বীপে প্রবেশ করতো। এ দ্বীপ সবসময় তৎপর নিত্যনতুন আক্রান্তের অনুসন্ধানে। যে জীবাণু উপাদান (নমুনা) বানুর দেহের থেকে নেওয়া হয়েছিল সেটা আনুষ্ঠানিকভাবে "বাংলাদেশ ১৯৭৫" হিসাবে পরিচিত হয়, এবং ঘরোয়াভাবে রহিমা স্ট্রেন নামে পরিচিত।   পরবর্তী জীবন  সে তার পরিবারের জন্য আয়ের উৎস হয়ে উঠল বিভিন্ন মাধ্যমে স্থিরচিত্রের মডেল হিসাবে। ২০০৯ সালের একটি সাক্ষাত্কারে বানু বলেন, তিনি  ১৮ বছর বয়েসে একজন কৃষকের সাথে বিবাহ বন্ধনে আবদ্ধ হয় এবং তিনি ৪ সন্তানের জননী। তিনি আরও বলেন যে, গ্রামবাসী এবং এমনকি তার শ্বশুরবাড়ির সবাই গুটিবসন্ত এ আক্রান্ত হবার জন্যে তাকে সবসময় দুর্বল ও  সহানুভূতির দৃষ্টিতে দেখত।See also Image caption of U.S. Centers for Disease Control and Prevention Public Health Image Library image number 7765   আরও দেখুন   আলী ম্যাও ম্যলিন, সর্বশেষ প্রাকৃতিকভাবে"ভারিওলা মাইনর" ভাইরাস দ্বারা আক্রান্ত  ব্যক্তি।  এডোয়ার্ড জেনার  জ্যানেট পার্কার, গুটিবসন্ত এ সর্বশেষ মারা যাওয়া ব্যক্তি।  তথ্যসূত্র   বহিঃসংযোগ  কুরালিয়া গ্রাম  বিষয়শ্রেণী:১৯৭৩-এ জন্ম বিষয়শ্রেণী:জীবিত ব্যক্তি বিষয়শ্রেণী:গুটিবসন্ত বিষয়শ্রেণী:গুটিবসন্ত বেঁচে যাওয়া বিষয়শ্রেণী:গুটিবসন্ত নির্মূল বিষয়শ্রেণী:১৯৭২-এ জন্ম বিষয়শ্রেণী:বাংলাদেশী নারী বিষয়শ্রেণী:বোরহানউদ্দিন উপজেলার ব্যক্তি
এ সি তিরুলোকচন্দ (১৯৩০-২০১৬) ভারতের তামিল চলচ্চিত্র জগতের একজন খ্যাতিমান পরিচালক ছিলেন। মূলত তামিল চলচ্চিত্র পরিচালনা করলেও তিনি গুটিকয়েক তেলেগু এবং হিন্দি ভাষার চলচ্চিত্র পরিচালনা করেছিলেন। ১৯৬৯ সালে মুক্তিপ্রাপ্ত তার পরিচালিত তামিল চলচ্চিত্র দেইবা মাগান নানান ভাবে সাড়া জাগিয়েছিলো।  ১৯৬২ সালে মুক্তি পেয়েছিলো তিরুলোকচন্দ পরিচালিত প্রথম চলচ্চিত্র বীরাতিরুমাগান তবে তার কর্মজীবন শুরু হয়েছিলো ১৯৫২ সালের তামিল চলচ্চিত্র কুমারী-এর সহকারী পরিচালক হিসেবে। ১৯৮৮ সালে তার পরিচালিত সর্বশেষ চলচ্চিত্র মুক্তি পায় যেটি ছিলো হিন্দি ভাষার। তথ্যসূত্র   বহিঃসংযোগ     বিষয়শ্রেণী:ভারতীয় চলচ্চিত্র পরিচালক বিষয়শ্রেণী:তামিল চলচ্চিত্র পরিচালক বিষয়শ্রেণী:তামিল চিত্রনাট্যকার বিষয়শ্রেণী:ভারতীয় তামিল ব্যক্তি বিষয়শ্রেণী:তামিলনাড়ুর চিত্রনাট্যকার বিষয়শ্রেণী:তামিলনাড়ুর চলচ্চিত্র পরিচালক বিষয়শ্রেণী:১৯৩০-এ জন্ম বিষয়শ্রেণী:২০১৬-এ মৃত্যু বিষয়শ্রেণী:২০শ শতাব্দীর ভারতীয় চলচ্চিত্র পরিচালক বিষয়শ্রেণী:ভেল্লোর জেলার ব্যক্তি বিষয়শ্রেণী:ফিল্মফেয়ার পুরস্কার দক্ষিণ বিজয়ী
সুশাসন দিবস একটি দিবস যা ভারতে প্রতি বছর ২৫শে ডিসেম্বর প্রাক্তন প্রধানমন্ত্রী অটল বিহারী বাজপেয়ীর জন্মবার্ষিকীতে পালন করা হয়।Centre to celebrate 'Good Governance Day' on Christmas Government unveils mega plan for Good Governance Day ২০১৪ সালে ভারতীয় জনগণের মধ্যে সরকারের জবাবদিহিতার বিষয়ে সচেতনতা বৃদ্ধির মাধ্যমে প্রধানমন্ত্রী বাজপেয়ীকে সম্মান জানাতে সুশাসন দিবস প্রতিষ্ঠিত হয়।  এই নীতির সাথে মিল রেখে, ভারত সরকার সুশাসন দিবসকে সরকারের জন্য একটি কর্মদিবস হিসাবে ঘোষণা করে।Now, a PMO note says Christmas is a working day for government   আরো দেখুন    সুশাসন   তথ্যসূত্র    বহিঃসংযোগ     বিষয়শ্রেণী:ডিসেম্বর উদ্‌যাপন বিষয়শ্রেণী:২০১৪-এ ভারতে প্রতিষ্ঠিত বিষয়শ্রেণী:২০১৪-এ প্রতিষ্ঠিত পুনরাবৃত্ত ঘটনা বিষয়শ্রেণী:মোদী প্রশাসনের উদ্যোগ
এয়ার মার্শাল নূর খান কমিশন, ১৯৬৯ হলো পূর্ব পাকিস্তানে গঠিত একটি শিক্ষানীতি বা কমিশন। এটি ইয়াহিয়া খানের সরকারের আমলে শিক্ষা ব্যবস্থার পরিবর্তন ও আধুনিকরনের জন্য তৈরিকৃত একটি শিক্ষা কমিশন। এই কমিশনের প্রধান করা হয় এয়ার মার্শাল মালিক নুর খান আওয়ানকে, তার নেতৃত্বে বাংলাদেশের স্বাধীনতা যুদ্ধের দুই বছর আগে ১৯৬৯ সালে এই কমিটি গঠন করা হয়। এই শিক্ষা কমিশন গঠনের পিছনে পূর্ব পাকিস্তান সরকার যুক্তি দেখিয়েছিলো, পূর্ব পাকিস্তানে প্রচলিত শিক্ষা ব্যবস্থা দেশের সার্বভৌমত্ব, জাতীয় সংহতি ধরে রাখতে পারছেনা। পূর্ব পাকিস্তানের জনগণের মধ্যে বিচ্ছিন্নতাবাদী মনোভাব তৈরি হচ্ছে। কিন্তু বিদ্যমান শিক্ষা ব্যবস্থা জনগণের মধ্যে ঐক্য স্থাপন করতে পারছেনা। তাই হামুদুর রহমান ছাত্র সমস্যা সংক্রান্ত কমিশনকে পরিবর্তন করে নতুন একটি কমিশন গঠন করা দরকার।  এছাড়াও এই কমিশন আরো উল্লেখ করেছে, তৎকালীন সময়ে শিক্ষিত বহু যুবকরা দক্ষতার অভাবে চাকরি পাচ্ছিলোনা, ফলে যুবকদের একটি অংশ কর্মহীন হয়ে পরেছিলো। তাই একাডেমিক শিক্ষার মান উন্নয়নের নতুন একটি কমিশন দরকার। নতুন প্রণীত শিক্ষানীতি প্রস্তাবে ইসলামের অনুশাসনের উপর জোর দেওয়া হয়েছিলো, ইসলামি মূল্যবোধ ও ইসলামি সাংস্কৃতিক বিকাশের দিকে নজর দেওয়া হয়েছিলো। এই কমিশনের মূল্য লক্ষ্য ছিল একটি শিক্ষিত ইসলামি সমাজ গড়ে তোলা এবং বৃত্তিমূলক ও কারিগরী মানবসম্পদের উন্নয়ন করা।   প্রস্তাবসমূহ  এই কমিশন তাদের লক্ষ্য পৌঁছানোর জন্য নানারকম প্রস্তাব দিয়েছিলো, এদের মধ্যে উল্লেখযোগ্য   মাদ্রাসা শিক্ষা ব্যবস্থাকে প্রচলিত স্কুল শিক্ষা পদ্ধতির সঙ্গে একীভূত করা এবং স্কুলের প্রচলিত শিক্ষা ব্যবস্থাকে জাতির ভাবাদর্শগত চাহিদার সঙ্গে সমন্বিত করে সিলেবাস তৈরি করা।  নিম্ন ও মধ্য প্রাইমারী স্কুলগুলোকে প্রাথমিক বিদ্যালয়ের সঙ্গে একীভূত করা।  বয়স্ক শিক্ষার একটি ব্যাপক কর্মসূচি গ্রহণ করা  শিক্ষা প্রশাসনের বিকেন্দ্রীকরণ এবং বিশ্ববিদ্যালয় মঞ্জুরী কমিশন প্রতিষ্ঠা।  ইংরেজির পরিবর্তে উর্দু ও বাংলাকে ১৯৭৫ সাল নাগাদ পাকিস্তানে শিক্ষার মাধ্যম হিসেবে চালু করা।   তথ্যসূত্র   বিষয়শ্রেণী:১৯৬৯-এ পূর্ব পাকিস্তানে প্রতিষ্ঠিত বিষয়শ্রেণী:পূর্ব পাকিস্তানের শিক্ষা কমিশন বিষয়শ্রেণী:পাকিস্তানে শিক্ষা
হাইফা যুদ্ধটি শ্যারন যুদ্ধের শেষের দিকে ১৯১৮ সালের ২৩ সেপ্টেম্বর সংঘটিত হয়েছিল, যা প্রথম বিশ্বযুদ্ধের সিনাই ও প্যালেস্টাইন অভিযানের সময়ের শেষ মাসগুলিতে ১৯শে থেকে ২৫শে সেপ্টেম্বরের মধ্যে অনুষ্ঠিত নাবলুসের যুদ্ধের সঙ্গে একত্রে আনুষঙ্গিক অংশ মেগিদ্দো যুদ্ধ গঠন করেছিল। হাইফা যুদ্ধের সময়, ভারতীয় ১৫তম (ইম্পেরিয়াল সার্ভিস) ক্যাভালরি ব্রিগেড, ৫তম অশ্বারোহী বিভাগ ও ডেজার্ট মাউন্টেড কর্পসের অংশ অটোমান সাম্রাজ্যের রিয়ারগার্ড বাহিনীকে আক্রমণ করেছিল এবং হাইফা ও আকরে শহর দখল করেছিল। এই আক্রমণটি শ্যারনের যুদ্ধের অশ্বারোহী পর্বের সময়ে ডেজার্ট মাউন্টেড কর্পসের সমতল দখল করার পরে যিহূদীয় পাহাড়ের যুদ্ধক্ষেত্রের ৪০-৫০ মাইল (৬৪-৮০ কিমি) পিছনে এসড্রেলন সমভূমির উত্তর-পশ্চিম প্রান্তে (জেজরিল উপত্যকা ও আর্মাগেদনের সমভূমি নামেও পরিচিত) সংগঠিত হয়েছিল।  মেগিদো যুদ্ধ ব্রিটিশ সাম্রাজ্যের পদাতিক বাহিনীর আক্রমণের মাধ্যমে ভূমধ্যসাগর থেকে শ্যারনের সমভূমি পেরিয়ে যিহূদীয় পাহাড়ের পাদদেশে প্রায় একটানা পথ ধরে শুরু হয়েছিল। তারা অটোমান যুদ্ধক্ষেত্রে আক্রমণ করেছিল এবং তুলকর্মে অটোমানদের অষ্টম সেনাবাহিনীর সদর দফতর, তাবসরের পরিখা ও আরারার দখল করেছিল। অষ্টম সেনাবাহিনীকে উপকূলে ধূর্ততার সঙ্গে পরাস্ত করা হয়েছিল এবং ব্রিটিশ সাম্রাজ্যের অশ্বারোহী বাহিনী তৈরিকৃত ফাঁক দিয়ে উত্তর দিকে চলে গিয়েছিল। ডেজার্ট মাউন্টেড কর্পস যিহূদীয় পাহাড়ে পদাতিক বাহিনীকে প্রায় ঘিরে ফেলে তাদের সরবরাহ, যোগাযোগ ও পশ্চাদপসরণের প্রধান পথসমূহ দখল করেছিল। একটি অটোমান বাহিনী ২৫শে সেপ্টেম্বরের মধ্যে ধ্বংস হয়ে গিয়েছিল এবং বাকি দুইটি বাহিনী দামেস্কের উত্তরে পশ্চাদপসরণ করেছিল।  পূর্বের বেশ কয়েকটি প্রচেষ্টাকে রিয়ারগার্ডের শক্তিশালী অবস্থানের মাধ্যমে ব্যর্থ করার পরে ৫ম অশ্বারোহী বিভাগকে হাইফা ও আকরে দখলের দায়িত্ব দেওয়া হয়েছিল। ১৫তম (ইম্পেরিয়াল সার্ভিস) ক্যাভালরি ব্রিগেডের মাইসোর ল্যান্সারদের একটি স্কোয়াড্রন ও শেরউড রেঞ্জার্স ইয়োম্যানরির একটি স্কোয়াড্রন যোধপুর ল্যান্সার ও একটি হালকা গাড়ি টহল দল নিয়ে এগিয়ে যাওয়ার আগে একটি অস্ট্রিয়ান আর্টিলারি ব্যাটারির উপর প্রাথমিক আক্রমণ করেছিল, মূল জার্মান রিয়ারগার্ড অবস্থানে আক্রমণ করতে ও শহরটি দখল করতে। এই দিনটিকে প্রতি বছর ২৩শে সেপ্টেম্বর হাইফা দিবস হিসেবে পালন করা হয়।  তথ্যসূত্র  বহিঃসংযোগ  হাইফাতে নতুন দিল্লির টুকরো - ইসরায়েল প্রতিরক্ষা বাহিনী  বিষয়শ্রেণী:১৯১৮-এর সামরিক সংঘাত বিষয়শ্রেণী:১৯১৮-এ ব্রিটিশ শাসিত প্যালেস্টাইন বিষয়শ্রেণী:সিনাই ও প্যালেস্টাইন অভিযানের যুদ্ধ বিষয়শ্রেণী:যুক্তরাজ্যের সঙ্গে জড়িত প্রথম বিশ্বযুদ্ধের যুদ্ধ বিষয়শ্রেণী:অটোমান সাম্রাজ্যের সঙ্গে জড়িত প্রথম বিশ্বযুদ্ধের যুদ্ধ বিষয়শ্রেণী:ব্রিটিশ ভারতের সঙ্গে জড়িত প্রথম বিশ্বযুদ্ধের যুদ্ধ বিষয়শ্রেণী:জার্মানির সঙ্গে জড়িত প্রথম বিশ্বযুদ্ধের যুদ্ধ বিষয়শ্রেণী:অস্ট্রিয়া-হাঙ্গেরির সঙ্গে জড়িত প্রথম বিশ্বযুদ্ধের যুদ্ধ বিষয়শ্রেণী:হাইফার ইতিহাস বিষয়শ্রেণী:১৯১৮-এর সেপ্টেম্বরের ঘটনা বিষয়শ্রেণী:রাজপুতদের সঙ্গে জড়িত যুদ্ধ
মুন্দাওয়া () ভারতের রাজস্থান রাজ্যের নাগৌর জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৩৫ মিটার (১০৯৯ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে মুন্দাওয়া শহরের জনসংখ্যা হল ১৬,০০৪ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৪৭%। পুরুষদের মধ্যে সাক্ষরতার হার ৬১% এবং নারীদের মধ্যে এই হার ৩৩%। সারা ভারতের সাক্ষরতার হার ৫৯.৫%, তার চাইতে মুন্দাওয়া এর সাক্ষরতার হার কম।  এই শহরের জনসংখ্যার ১৮% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর বিষয়শ্রেণী:নাগৌর জেলা
This template can be used to provide at-a-glance comparative information on articles describing local derby contests. This is designed to give an overview of the derby, not for individual matches.   ব্যবহার   All attributes are optional.  {{Infobox sports rivalry | name                     = <!-- Name or reference to Derby --> | other names              = <!-- Other names or references to Derby --> | image                    = <!-- Image file, including <nowiki>[[Image:]] and size</nowiki> --> | caption                  = <!-- Caption for the image --> | city or region           = <!-- City or region where derby is contested --> | first contested          = <!-- The year or date it was first contested --> | teams involved           = <!-- The names of teams involved --> | most wins                = <!-- The team with most wins so far --> | most player appearances  = <!-- The player(s) with most derby appearances --> | mostrecent               =  | nextmeeting              =  | total                    =  | league                   =  | series                   =  | regularseason            =  | postseason               =  | largestvictory           =  | broadcasters             =  }}   উদাহরণ   {{Infobox sports rivalry | name                     = Merseyside Derby | other names              = Friendly Derby, Liverpool Derby | image                    =  | caption                  =  | city or region           = [[Liverpool, England]] | first contested          = 13 October 1894 | teams involved           = [[Everton F.C.|Everton]], [[Liverpool F.C.|Liverpool]] | most wins                =  | most player appearances  =  }}  বিষয়শ্রেণী:অ্যাসোসিয়েশন ফুটবল তথ্যছক টেমপ্লেট ক্রীড়া প্রতিযোগ বিষয়শ্রেণী:জাতীয় বাস্কেটবল সমিতি তথ্যছক টেমপ্লেট
পশুপতি (সংস্কৃত: पशुपति) বা পশুপতিনাথ হল হিন্দু দেবতা এবং দেবতা শিবের অবতার।বায়ুপুরাণ, ৫. ১.২৩.২০২-২১৪ পশুপতি অর্থ "সকল প্রাণীর প্রভু"। পশু বলতে প্রভাব (সৃষ্ট জগৎ) বোঝায়, শব্দটি এমন কিছুকে নির্দেশ করে যা অলৌকিক কিছুর উপর নির্ভরশীল; যেখানে, পতি অর্থ কারণ (মূলনীতি), শব্দটি প্রভুকে নির্দেশ করে, যিনি বিশ্বজগতের কারণ, পতি বা শাসক।Cowell and Gough, p. 104-105.  পশুপতি মূলত বৈদিক যুগে রুদ্রের উপাধি ছিল।Kramrisch, p. 479. এটি বর্তমানে শিবের অন্যতম উপাধি। পশুপতি প্রধানত নেপাল ও ভারতে পূজীত, এবং নেপালের জাতীয় দেবতা।Nepal - Culture Smart!: The Essential Guide to Customs & Culture, p.148, Kuperard  ইতিহাস পশুপতির প্রাচীনতম দাবীকৃত প্রমাণ সিন্ধু উপত্যকা সভ্যতা (৩৩০০ খ্রিস্টপূর্বাব্দ থেকে ১৩০০ খ্রিস্টপূর্বাব্দ) থেকে পাওয়া যায়, যেখানে পশুপতি সীলকে প্রত্ন-শিব মূর্তিকে প্রতিনিধিত্ব করার কথা বলা হয়েছে।  প্রাচীনতম শৈবসম্প্রদায়, পাশুপত শৈবসম্প্রদায় পশুপতির নাম অনুসারে। সম্প্রদায়টি পশুপতিকে "সর্বোচ্চ দেবতা, সমস্ত আত্মার প্রভু এবং সমস্ত অস্তিত্বের কারণ" হিসাবে সমর্থন করে।Hinduism: An Alphabetical Guide, p. 923, Roshen Dalal, Penguin UK আরও দেখুন  অষ্টমূর্তি  তথ্যসূত্র  উৎস   Includes Śivasahasranāmakoṣa, a dictionary of names. This work compares eight versions of the Śivasahasranāmāstotra. The preface and introduction (in English) by Ram Karan Sharma provide an analysis of how the eight versions compare with one another. The text of the eight versions is given in Sanskrit.  বিষয়শ্রেণী:শিবের রূপভেদ বিষয়শ্রেণী:হিন্দু দেবতা বিষয়শ্রেণী:শৈবধর্ম
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ করা হল।  Ashiq Shawon (আলাপ) ০৮:৩৫, ৭ নভেম্বর ২০১৮ (ইউটিসি) নুসাইর ইয়াসিন   – (অপসারণের প্রস্তাবনা দেখুনলগ দেখুন) () WP:BIO অনুসারে উল্লেখযোগ্য নয়। বিষয়টি অন্যদের কেও নীরিক্ষার জন্য আবেদন জানাচ্ছি। NahidHossain (আলাপ) ১৩:০০, ৩১ অক্টোবর ২০১৮ (ইউটিসি)   , উনার ভিডিগুলো আসলেই অনেক মানুষ পছন্দ করে। কিন্তু তাই বলে তার উল্লেখযোগ্যতা প্রতিষ্ঠিত হয়ে যায় না। এরকম অনেক ফেসবুকার জনপ্রিয় আছে। তাছাড়া নিবন্ধে তেমন কোন তথ্যসূত্র নাই। — সাফি ১৮:০৩, ১ নভেম্বর ২০১৮ (ইউটিসি)   উনার ইংরেজী পাতাটিও একাধিকবার ডিলিট করা হয়েছে। পরবর্তিতে আবারো করা হয়েছে যা ডিলিশান এর জন্য আলোচনা চলছে। --NahidHossain (আলাপ) ০৪:১২, ৪ নভেম্বর ২০১৮ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
এবেলা পশ্চিমবঙ্গ থেকে প্রকাশিত একটি বাংলা ট্যাবলয়েড। এটি তরুণ বাঙ্গালী পাঠকদের লক্ষ্য করে প্রকাশ করা হয়। এটি আনন্দবাজার পত্রিকার পর এবিপি গ্রুপ দ্বারা প্রকাশিত দ্বিতীয় বাংলা দৈনিক। এটি ২৪-পৃষ্ঠার একটি ট্যাবলয়েড। বর্তমানে এটি শুধু কলকাতা ও হাওড়াতে প্রচলিত।   বিভাগ   এবেলা, সংবাদপত্রের প্রধান অংশ, যাতে পশ্চিমবঙ্গ, ভারত এবং বিশ্বের সর্বশেষ খবর থাকে   ওবেলা এতে বিনোদন, চলচ্চিত্র, সংগীত, শহর উৎসব এবং টেলিভিশন সময়সূচী সম্পর্কিত বিষয়গুলি থাকে  রবিবেলা, রবিবারের একটি বিশেষ সংস্করণ (বন্ধ)   তথ্যসূত্র   বিষয়শ্রেণী:কলকাতার সংবাদপত্র বিষয়শ্রেণী:বাংলা ভাষার সংবাদপত্র বিষয়শ্রেণী:এবিপি গ্রুপ বিষয়শ্রেণী:২০১২-এ পশ্চিমবঙ্গে প্রতিষ্ঠিত বিষয়শ্রেণী:২০১৮-এ ভারতে বিলুপ্ত বিষয়শ্রেণী:কলকাতা ভিত্তিক কোম্পানি
১৯৬৫ সালে কলকাতার বাংলা ভাষা চলচ্চিত্র ইন্ডাস্ট্রি প্রযোজিত চলচ্চিত্রসমূহের একটি তালিকা।   চলচ্চিত্রসমূহ   নাম  পরিচালক ভূমিকায় ধরন তথ্যাবলী/সঙ্গীত বালক গদাধর দেবশ্রী রায়, ছায়া দেবী, গীতা দে গুপী গাইন বাঘা বাইন সত্যজিৎ রায় তপেন চট্টোপাধ্যায়, রবি ঘোষ ফ্যান্টাসি  মা ও মেয়ে সুনীল বন্দ্যোপাধ্যায় মৌসুমী চট্টোপাধ্যায়, স্বরূপ দত্ত, সন্ধ্যা রানী, ছায়া দেবী নাটক মেঘ ও রৌদ্র অরুন্ধতী দেবী স্বরূপ দত্ত, নৃপতি চট্টোপাধ্যায় নাটক পরিনিতা অজয় কর সৌমিত্র চট্টোপাধ্যায়, মৌসুমী চট্টোপাধ্যায়, সমিত ভঞ্জ ঐতিহাসিক নাটক পিতাপুত্র অরবিন্দ মুখোপাধ্যায় তনুজা, স্বরূপ দত্ত, কমল মিত্র, ছায়া দেবী নাটক কিশোর ভুবনের পারে আশুতোষ বন্দ্যোপাধ্যায় সৌমিত্র চট্টোপাধ্যায়, তনুজা, রবি ঘোষ    তথ্যসূত্র    বহিঃসংযোগ   বিষয়শ্রেণী:বছর অনুযায়ী বাংলা চলচ্চিত্রের তালিকা বিষয়শ্রেণী:বাংলা চলচ্চিত্রের তালিকা বিষয়শ্রেণী:পশ্চিমবঙ্গের চলচ্চিত্র
টেনুয়ালোসা হলো ডোরোসোমাটিডি পরিবারের মাছের একটি গণ। এর স্বীকৃত হলে এই গণের মাছগুলোকে অ্যালোসিনি (শ্যাড)  বা ডোরোসোমাটিনে (গিজার্ড শ্যাড) উপ-পরিবারের অন্তর্ভূক্ত করা হয়। ইলিশ মাছ এই গণের অন্তর্ভূক্ত।   প্রজাতি  বর্তমানে এই গণে পাঁচটি স্বীকৃত প্রজাতি রয়েছে:     ইলিশ মাছ।Tenualosa ilisha ( F. Hamilton, 1822) (হিলশা শ্যাড)  টেনুয়ালোসা মাক্রুরা। Tenualosa macrura ( Bleeker, 1852) (লংটেইল শ্যাড)  টেনুয়ালোসা রিভেসি। Tenualosa reevesii ( J. Richardson, 1846) (রিভেস' শ্যাড)  টেনুয়ালোসা থিবাউদেয়াউই। Tenualosa thibaudeaui ( জে. ডুরান্ড, 1940) (লাওসিয়ান শাদ)  চন্দনা ইলিশ। Tenualosa toli ( Valenciennes, 1847) (টলি শ্যাড)   তথ্যসূত্র   বিষয়শ্রেণী:টেনুয়ালোসা
"অ্যানাদার ব্রিক ইন দ্য ওয়াল" ব্রিটিশ রক ব্যান্ড পিংক ফ্লয়েডের ১৯৭৯ সালের রক অপেরা দ্য ওয়াল অ্যালবামের একটি তিন অংশের কম্পোজিশন, যেটি রচনা করেছেন ব্যান্ডটির বেসবাদক রজার ওয়াটার্স। "অংশ ২", বিদ্যালয়ে কঠোরতার বিরুদ্ধে একটি প্রতিবাদী গান, যেখানে শিশুদের কয়ার বৈশিষ্ট্যায়িত হয়েছে। প্রযোজক বব এজরিনের পরামর্শে, পিংক ফ্লয়েড অ্যালবামে ডিস্কো উপাদান যুক্ত করেছে।   তথ্যসূত্র    বহিঃসংযোগ           বিষয়শ্রেণী:১৯৭৯-এর গান বিষয়শ্রেণী:১৯৭৯-এর একক বিষয়শ্রেণী:পিংক ফ্লয়েডের গান বিষয়শ্রেণী:রজার ওয়াটার্স রচিত গান বিষয়শ্রেণী:এরিক বার্ডনের গান বিষয়শ্রেণী:চলচ্চিত্রের গান বিষয়শ্রেণী:বিদ্যালয় সম্পর্কে গান বিষয়শ্রেণী:বিক্ষোভের গান বিষয়শ্রেণী:দ্বিতীয় বিশ্বযুদ্ধ সম্পর্কে গান বিষয়শ্রেণী:মৃত ব্যক্তির স্মরণে গান বিষয়শ্রেণী:বব এজরিন প্রযোজিত গানের রেকর্ডিং বিষয়শ্রেণী:ডেভিড গিলমোর প্রযোজিত গানের রেকর্ডিং বিষয়শ্রেণী:রজার ওয়াটার্স প্রযোজিত গানের রেকর্ডিং বিষয়শ্রেণী:কলাম্বিয়া রেকর্ডসের একক বিষয়শ্রেণী:হার্ভেস্ট রেকর্ডসের একক বিষয়শ্রেণী:এপিক রেকর্ডসের একক বিষয়শ্রেণী:ইউকে একক চার্টের শীর্ষ একক বিষয়শ্রেণী:আইরিশ একক চার্টের শীর্ষ একক বিষয়শ্রেণী:বিলবোর্ড হট ১০০-এর শীর্ষ একক বিষয়শ্রেণী:অস্ট্রেলিয়ার শীর্ষ একক বিষয়শ্রেণী:বেলজিয়ামের শীর্ষ একক বিষয়শ্রেণী:ডেনমার্কের শীর্ষ একক বিষয়শ্রেণী:নিউজিল্যান্ডের শীর্ষ একক বিষয়শ্রেণী:জার্মানির শীর্ষ একক বিষয়শ্রেণী:দক্ষিণ আফ্রিকার শীর্ষ একক বিষয়শ্রেণী:স্পেনের শীর্ষ একক
আব্দুল আজিজ হুসাইন হাইকাল মুবারক আল বালুশি (, ; ১০ সেপ্টেম্বর ১৯৯০; আব্দুল আজিজ হাইকাল নামে সুপরিচিত) হলেন একজন আমিরাতি পেশাদার ফুটবল খেলোয়াড়। তিনি বর্তমানে আমিরাতি ক্লাব শাবাব আল আহলি এবং সংযুক্ত আরব আমিরাত জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলেন।  ২০০২–০৩ মৌসুমে, আমিরাতি ফুটবল ক্লাব আল শাবাবের যুব পর্যায়ের হয়ে খেলার মাধ্যমে আজিজ ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০০৮–০৯ মৌসুমে, আমিরাতি ক্লাব আল শাবাবের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; আল শাবাবের হয়ে দুই মৌসুমে ১৮ ম্যাচে ১টি গোল করার পর ২০১০–১১ মৌসুমে তিনি শাবাব আল আহলিতে যোগদান করেছেন।  ২০০৮ সালে, আজিজ সংযুক্ত আরব আমিরাত অনূর্ধ্ব-২০ দলের হয়ে সংযুক্ত আরব আমিরাতের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত সংযুক্ত আরব আমিরাতের বয়সভিত্তিক দলের হয়ে খেলার পর, তিনি ২০১১ সালে সংযুক্ত আরব আমিরাতের হয়ে আন্তর্জাতিক পর্যায়ে অভিষেক করেছেন; সংযুক্ত আরব আমিরাতের জার্সি গায়ে তিনি এপর্যন্ত ৪১ ম্যাচে ১টি গোল করেছেন।   প্রারম্ভিক জীবন  আব্দুল আজিজ হুসাইন হাইকাল মুবারক আল বালুশি ১৯৯০ সালের ১০ই সেপ্টেম্বর তারিখে সংযুক্ত আরব আমিরাতের আবুধাবিতে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  আজিজ সংযুক্ত আরব আমিরাত অনূর্ধ্ব-২০ এবং সংযুক্ত আরব আমিরাত অনূর্ধ্ব-২৩ দলের হয়ে খেলার মাধ্যমে সংযুক্ত আরব আমিরাতের প্রতিনিধিত্ব করেছেন।  ২০১১ সালের ৫ই জানুয়ারি তারিখে, ২০ বছর, ৩ মাস ও ২৬ দিন বয়সে, ডান পায়ে ফুটবল খেলায় পারদর্শী আজিজ অস্ট্রেলিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে সংযুক্ত আরব আমিরাতের হয়ে অভিষেক করেছেন। উক্ত ম্যাচের ৬৪তম মিনিটে মধ্যমাঠের খেলোয়াড় আলি আল ওয়াহাইবির বদলি খেলোয়াড় হিসেবে তিনি মাঠে প্রবেশ করেছিলেন; ম্যাচটি সংযুক্ত আরব আমিরাত ০–০ গোলে ড্র করেছিল। সংযুক্ত আরব আমিরাতের হয়ে অভিষেকের বছরে আজিজ সর্বমোট ১ ম্যাচে অংশগ্রহণ করেছেন।   পরিসংখ্যান   আন্তর্জাতিক    দল  সাল  ম্যাচ  গোল সংযুক্ত আরব আমিরাত  ২০১১  ১  ০ ২০১২  ৫  ১ ২০১৩  ১১  ০ ২০১৪  ৯  ০ ২০১৫  ৪  ০ ২০১৬  ৬  ০ ২০১৭  ২  ০ ২০১৮  ১  ০ ২০২১  ২  ০ সর্বমোট  ৪১  ১   তথ্যসূত্র    বহিঃসংযোগ               বিষয়শ্রেণী:১৯৯০-এ জন্ম বিষয়শ্রেণী:জীবিত ব্যক্তি বিষয়শ্রেণী:আমিরাতি ফুটবলার বিষয়শ্রেণী:২০১২ গ্রীষ্মকালীন অলিম্পিকের ফুটবলার বিষয়শ্রেণী:সংযুক্ত আরব আমিরাতের আন্তর্জাতিক ফুটবলার বিষয়শ্রেণী:২০১৫ এএফসি এশিয়ান কাপের খেলোয়াড় বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:২০১০ এশিয়ান গেমসের ফুটবলার বিষয়শ্রেণী:সংযুক্ত আরব আমিরাতের এশিয়ান গেমস রৌপ্যপদক বিজয়ী বিষয়শ্রেণী:ইউএই প্রো লিগের খেলোয়াড় বিষয়শ্রেণী:ফুটবলে এশিয়ান গেমস পদক বিজয়ী বিষয়শ্রেণী:২০১০ এশিয়ান গেমসের পদক বিজয়ী বিষয়শ্রেণী:বালুচ বংশোদ্ভূত আমিরাতি ব্যক্তি বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:শাবাব আল আহলি ক্লাবের খেলোয়াড়